मन्त्री पण्डितद्वारा हटाइएका निजी सचिव आलमले आफूले बिदा लिएको र सांगठनिक काममा लाग्ने कुरा उल्लेख गरे पनि उनलाई निर्लज्जतापूर्वक हटाइएको हो । मन्त्री पण्डितले शुक्रबार हटाउनुअघि आलमलाई सार्वजनिक ठाउँमै झपारेका थिए । मन्त्री पण्डितले शुक्रबार मन्त्रालयमै सचिवालयका केही कर्मचारी र ड्राइभरका अगाडि आलमलाई झपार्दै भने, ‘सबै हिसाबकिताब क्लियर गर् । अबदेखि मेरो अगाडि मुख नदेखा ।’ आलमलाई झपार्ने बेला मन्त्री पण्डित निकै आक्रोशित मुद्रामा देखिएको बताइन्छ ।
